Hej Bolius

Ved anvendelse af osb-plader på trækonstruktion som underlag for indvendig gips-beklædning,- kan/skal man da undlade dampspærre?

Mvh Kim B


Kan jeg undlade dampspærre hvis jeg har osb-plader under gipsplader?
Hej Kim

Man kan godt bruge træplader som den lufttætte dampspærre/dampbremse. Men almindelige standard OSB-plader er ikke tætte nok. Her skal du op og bruge en type 4, 18 mm, for at det er tæt nok.

Hertil er det som med en alm. plastdampspærre. Det er ikke bare at sætte pladerne op, og så tro den hellige grav er velbevaret. Du skal tænke på pladerne som med en alm. dampspærre som skal være lufttæt.

Og det kræver en masse akkuratesse, og der er en masse detaljer som du skal have styr på; alt lige fra almindelige samlinger af plader, samlinger ved gulv og lofter, omkring og bagved stikkontakter etc. etc.

Jeg an desværre ikke henvise dig til en egentlig litteratur eller montagevejledninger vedr. dette.

Held og lykke med det.

